Borgarbyggð hefur fengið úthlutað tveggja milljóna króna styrk frá Orkuveitu Reykjavíkur til endurbóta sem fyrirhugaðar eru á Bjössaróló í Borgarnesi . Páll S. Brynjarsson , sveitarstjóri Borgarbyggðar , segir peningana koma úr sérstökum sjóði Orkuveitunnar , sem að undanförnu hafi verið að veita styrki til aðildarsveitarfélaganna . „ Þetta er rausnarlegur styrkur og með þessa peninga og annan rausnarlegan styrk frá ónefndum einstaklingi upp á hálfa milljón , förum við langt með að fjármagna þetta verkefni . ” Páll segir þegar búið að ráða smið til að gera við gömlu leiktækin og síðan þurfi einhverja jarðvinnu á svæðinu .